Diari Oficial de la Generalitat Valenciana


Sumari del DOGV 5832, del 21-08-2008 (2008/8785)

RESOLUCIÓ d'11 de juliol de 2008, de la Universitat d'Alacant, per la qual es convoquen concursos d'accés a places de cossos de funcionaris docents universitaris.
------------------------------------------------------------------------------------------------------------------------------------------------------------------

### Dades del document

Número de DOGV
:   5832

Data del DOGV
:   21-08-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/8785


Data del document
:   11-07-2008

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * ciència econòmica
    * personal docent
    * concurs administratiu
    * ciències físiques
    * universitat
    * professió de la informació

RESOLUCIÓ d'11 de juliol de 2008, de la Universitat d'Alacant, per la qual es convoquen concursos d'accés a places de cossos de funcionaris docents universitaris. [2008/8785]
De conformitat amb el que disposa l'article 63 de la Llei Orgànica 6/2001, de 21 de desembre, d'Universitats, en l'article 14 del Reial Decret 774/2002, de 26 de juliol, pel qual es regula el sistema d'Habilitació nacional per a l'accés a Cossos de Funcionaris Docents Universitaris i el règim dels concursos d'accés respectius, modificat pel Reial Decret 338/2005, d'1 d'abril i segons el que estableix l'article 144 de l'Estatut de la Universitat d'Alacant i en la base 2 de la Normativa per la qual es regula el règim dels concursos d'accés als Cossos Docents Universitaris, de la Universitat d'Alacant.
Aquest Rectorat, en ús de les seues competències, ha resolt convocar a concurs d'accés les places que es relacionen en l'Annex I de la present Resolució, d'acord amb les bases següents:
1ª. Règim Jurídic.
Aquest concurs d'accés es regirà per les bases d'aquesta convocatòria, que s'ajustaran al que estableix la Llei Orgànica 6/2001, de 21 de desembre, d'Universitats; el Reial Decret 774/2002, de 26 de juliol, pel qual es regula el sistema d'Habilitació nacional per a l'accés a Cossos de Funcionaris Docents Universitaris i el règim dels concursos d'accés respectius, modificat pel Reial Decret 338/2005, d'1 d'abril; l'Estatut de la Universitat d'Alacant, aprovat per Decret 73/2004, de 7 de maig, del Consell de la Generalitat (DOGV de 18 de maig de 2004); l'Acord de Consell de Govern de la Universitat d'Alacant de 30 de setembre de 2004, pel qual s'aprova la normativa que regula el règim dels concursos d'accés als Cossos Docents Universitaris, i la resta de normativa d'aplicació general.
2ª. Requisits dels candidats.
Per a ser admesos a aquest concurs d'accés s'hauran de reunir els següents requisits, el compliment dels quals ha d'estar referit a la data d'expiració del termini fixat per a la presentació de sol·licituds i mantenir-se fins al moment de la presa de possessió:
a) Tindre complits setze anys d'edat i no excedir de l'edat màxima de jubilació forçosa.
b) Posseir la capacitat funcional per a l'acompliment de les tasques.
c) No haver sigut separat, per mitjà d'expedient disciplinari, del servici de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en què haguera sigut separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, en el seu Estat, en els mateixos termes l'accés a l'ocupació públic.
Així mateix, l'exercisc de les places convocades quedarà sotmés a la Llei 53/1984, de 26 de desembre, i a les normes de desenrotllament, en matèria d'incompatibilitats.
d) Estar habilitats per al cos i àrea de què es tracte, d'acord amb el que estableix l'article 15 del Reial Decret 774/2002, de 26 de juliol, modificat pel Reial Decret 338/2005, d'1 d'abril.
e) Els aspirants que no siguen de nacionalitat espanyola hauran d'acreditar un coneixement de l'espanyol adequat per al desenvolupament de les seues funcions.
f) Els aspirants que sol·liciten plaça en què s'establisca l'ensenyament en valencià, serà necessari que n'acrediten el coneixement a nivell mitjà.
3ª. Sol·licituds.
3.1. Els qui desitgen prendre part en els concursos presentaran, per cada plaça sol·licitada, la corresponent instància segellada en el termini de vint dies hàbils a comptar des del següent al de la publicació d'aquesta convocatòria en el « Butlletí Oficial de l'Estat «, a l'Oficina Principal del Registre General de la Universitat o a les Oficines Auxiliars, situades a les Secretaries de Centre i en la Seu d'Alacant, o bé, per qualsevol dels procediments establits en l'artº. 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds que es presenten a través de les Oficines de Correus hauran d'anar en sobre obert perquè l'empleat de Correus puga estampar en cada una d'elles el segell de dates abans de el seu certificat i dirigir-se al Campus de Sant Vicent del Raspeig, Apdo. 99, 03902 - Alacant. Aquesta sol·licitud, que s'ajustarà al model que s'acompanya en l'Annex II d'aquesta convocatòria, degudament emplenada, anirà acompanyada dels següents documents:
a) Fotocòpia del document nacional d'identitat o, en cas d'estrangers, del document que acredite la seua identitat i data de naixement.
b) Fotocòpia del document que acredite estar habilitat per al cos i àrea de què es tracte, d'acord amb el que estableix l'art. 15 del Reial Decret 774/2002, de 26 de juliol, modificat pel Reial Decret 338/2005, d'1 d'abril.
En cas de ser funcionari dels cossos docents universitaris, hauran de presentar document que acredite el cos i àrea de coneixement.
c) Fotocòpia, si escau, d'acreditació del compliment del requisit lingüístic que recull la base 2. e) que, conforme al que estableix el Reial Decret 264/2008, de 22 de febrer, pel qual es modifica el Reial Decret 1137/2002, de 31 d'octubre, pel qual es regulen els "Diplomes d'espanyol com a llengua estrangera (DELE)", pot realitzar-se a través del Diploma d'Espanyol Nivell C2 (antic Nivell superior) o document equivalent. Si no n'hi ha, l'acreditació del dit coneixement es determinarà per la comissió en el desenvolupament de la prova contemplada en la base 6.3, d'acord amb el que establix l'art. 9 del Reial Decret 543/2001, de 18 de maig, sobre accés a l'ocupació públic de l'administració General de l'Estat i els seus Organismes públics de nacionals d'altres Estats a què és d'aplicació el dret a la lliure circulació de treballadors.
d) Fotocòpia, si escau, d'acreditació del compliment del requisit lingüístic que recull la base 2. f) per mitjà d'algun dels documents següents: certificat de Capacitació Docent en Valencià de la Conselleria de Cultura, Educació i Esport; certificat de Nivell Mitjà dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català; certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.
e) Resguard que justifique el pagament de 24,82 euros en concepte de drets d'examen, que s'ingressaran, en efectiu o per mitjà de transferència bancària, en la Caixa d'Estalvis del Mediterrani (JKX-0275) d'Alacant, en el compte número 237289065 de l'Oficina 3191, DC 11, referenciant, a més del nom i els cognoms, el número del concurs i de la plaça.
3.2. Les dades de caràcter personal aportats pels aspirants quedaran inclosos al fitxer automatitzat de Personal d'aquesta Universitat, que es compromet a no fer un ús distint d'aquell per al qual han sigut sol·licitats, segons la resolució de la Universitat d'Alacant, de 17 de desembre de 2002, per la qual es regula els fitxers automatitzats de dades de caràcter personal (DOGV de 15 de gener de 2003).
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si és procedent, d'oposició, que preveu l'article 5 de la Llei Orgànica 15/1999, de 13 de desembre, de protecció de dades; que han de ser exercits, per escrit, davant del Gerent d'aquesta Universitat.
4ª. Relació d'admesos i exclosos.
4.1. Finalitzat el termini de presentació de sol·licituds, el Rector de la Universitat d'Alacant, en el termini màxim de 10 dies hàbils, dictarà resolució, que es publicarà en el Diari Oficial de la Comunitat Valenciana, en el tauler d'anuncis de l'edifici de Rectorat i en la pàgina web del Servei de Selecció i Formació (http://www.ua.es/va/servicios/syf/acceso\_pdi/index.html), en què constarà la relació provisional d'admesos i exclosos, indicant-se en aquest cas les causes d'exclusió. Contra aquesta resolució els interessats podran presentar reclamació o esmena en el termini de deu dies hàbils, a comptar des del següent al de la seua publicació.
4.2. Finalitzat el termini, es publicarà en els mateixos llocs la resolució en què, a més de declarar aprovada la relació definitiva d'admesos i exclosos, es publicarà el lloc, data i hora de celebració de l'acte de presentació referit en la base 6ª. Contra aquesta resolució, que posa fi a la via administrativa, es podrà interposar recurs de reposició en el termini d'un mes o, directament, recurs contenciós administratiu en el termini de dos mesos, a comptar des de l'endemà de la publicació de la citada resolució, conforme a l'art. 46 de la Llei 29/1998, de 13 de juliol, reguladora de la Jurisdicció Contenciós Administrativa.
4.3. Els candidats que resulten exclosos en la relació definitiva podran sol·licitar el reintegrament de les taxes per drets d'examen, per mitjà d'instància dirigida al Vicerector de Planificació Econòmica de la Universitat d'Alacant, en què es farà constar, entre altres dades, els de tipus bancari on es farà efectiva la transferència.
5ª. Comissions del concurs d'accés.
5.1. La composició de la Comissió Jutjadora corresponent a cada concurs figura en l'Annex IV d'aquesta convocatòria.
5.2. Les Comissions jutjadores hauran de constituir-se en el termini màxim de 2 mesos a comptar des de l'endemà de la publicació de la convocatòria del concurs d'accés i hauran d'ajustar-se en el seu funcionament al que estableix la base 6 i següents de la Normativa de desenvolupament d'aquesta Universitat.
6ª. Criteris de valoració i proves.
6.1. Criteris de valoració. Hauran d'ajustar-se als criteris bàsics establits en l'art. 145.2 de l'Estatut de la Universitat d'Alacant, als criteris generals que recull la base 5 de la Normativa de desenvolupament d'aquesta Universitat i als criteris específics aprovats per Consell de Govern, que figuren en l'Annex V d'aquesta convocatòria.
Aquests criteris seran fixats per la Comissió en l'acte de constitució d'aquesta i publicats en els locals on se celebre la sessió, en el tauler d'anuncis de Rectorat i en la pàgina web del Servei de Selecció i Formació.
6.2. Presentació. En l'acte de constitució anteriorment referit la Comissió establirà la data, hora i lloc de celebració de l'acte de presentació dels concursants, que comunicarà al Rector, per a l'oportuna publicació amb una antelació mínima de cinc dies hàbils, en la resolució referida en la base 4.2. d'aquesta convocatòria.
En l'acte de presentació, que serà públic, els concursants entregaran al President de la Comissió el seu historial acadèmic, docent i investigador per quintuplicat, així com un exemplar de les publicacions i documents acreditatius dels mèrits adduïts i, si escau i per quintuplicat, el programa raonat corresponent al perfil de la plaça convocada. El curriculum vitae haurà d'ajustar-se al model que figura en l'Annex III de la present convocatòria.
En aquest mateix acte, la Comissió establirà el termini fixat perquè qualsevol concursant puga examinar la documentació entregada per la resta de concursants, i que en cap cas serà inferior a un dia.
Després de l'acte de presentació, la Comissió farà pública en els locals on se celebre la sessió, en el tauler d'anuncis de Rectorat i en la pàgina web del Servei de Selecció i Formació, una resolució que indique la data, hora i lloc per a la realització de la prova, que tindrà lloc en el termini màxim de 5 dies a comptar des de l'endemà de l'acte de presentació.
6.3. Prova.
Els concursos d'accés constaran d'una única prova que consistirà en l'exposició oral dels mèrits i historial acadèmic, docent i investigador i de gestió dels concursants. En el cas de places convocades amb perfil docent, d'acord amb el que estableix l'art. 14.3 del RD 774/2002, de 26 de juliol, modificat pel Reial Decret 338/2005, d'1 d'abril, s'inclourà a més l'exposició d'un programa raonat corresponent al perfil de la plaça convocada. L'exposició dels mèrits i historial de cada un dels candidats, junt amb el programa raonat de la matèria, tindrà una duració màxima d'una hora. Seguidament, la Comissió podrà formular preguntes i aclariments, debatent amb el concursant tots aquells aspectes que estime rellevants durant un temps màxim de dues hores.
Finalitzada la prova, cada membre de la Comissió emetrà un informe raonat i una puntuació de 0 a 10, ajustat als criteris de valoració prèviament acordats per la Comissió, sobre els mèrits i historial de cada un dels concursants.
7ª. Proposta de provisió i reclamacions.
7.1. Finalitzat el procés, la Comissió efectuarà una proposta de provisió que es publicarà en el tauler d'anuncis de Rectorat i en la pàgina web del Servei de Selecció i Formació, que consistirà en una relació de tots els candidats per ordre de preferència per al seu nomenament.
7.2. Contra les propostes de les Comissions dels concursos d'accés es podrà presentar reclamació davant del Rector en el termini màxim de 10 dies, a comptar des de l'endemà de la seua publicació en el tauler d'anuncis de Rectorat.
7.3. Els candidats proposats per a cada plaça, en el termini màxim de 20 dies a comptar des de l'endemà de la publicació de la proposta de provisió, hauran d'acreditar el compliment dels requisits establits en la convocatòria per mitjà de la presentació de la següent documentació:
a) Fotocòpia compulsada del document nacional d'identitat o document equivalent.
b) Documentació acreditativa de reunir els requisits dels articles 5 i 15 del RD 774/2002, de 26 de juliol, modificat pel Reial Decret 338/2005, d'1 d'abril.
c) Certificat mèdic oficial de no patir malaltia ni defecte físic o psíquic per a l'acompliment de les funcions corresponents a Professor d'Universitat.
d) Declaració jurada de no haver sigut separat de l'administració de l'Estat, Institucional o Local, ni de les Administracions de las Comunitats Autònomes, en virtut d'expedient disciplinari, i no trobar-se inhabilitat per a l'exercici de la funció pública. Els aspirants que no posseïsquen la nacionalitat espanyola hauran de presentar declaració jurada o promesa de no estar sotmesos a sanció disciplinària o condemna penal que impedisca en el seu Estat l'accés a la funció pública.
e) Els que tingueren la condició de funcionaris públics de carrera, estaran exempts de justificar els documents i requisits dels apartats b) i c), i hauran de presentar certificació del Ministeri, o Organisme de què depenguen, que acredite la seua condició de funcionaris i totes les circumstàncies que consten en el seu full de serveis.
8ª. Nomenament i presa de possessió.
8.1. Una vegada fet el tràmit anterior, el Rector efectuarà el nomenament del candidat/s proposat/s, que serà publicat en el Butlletí Oficial de l'Estat i en el Diari Oficial de la Comunitat Valenciana i comunicat als registres oportuns i a la Secretaria General del Consell de Coordinació Universitària, especificant la denominació de la plaça, cos i àrea de coneixement.
8.2. Presa de possessió. En el termini màxim 20 dies, a comptar des de l'endemà de la publicació del nomenament en el BOE, el candidat proposat haurà de prendre possessió.
Alacant, 11 de juliol de 2008.- El rector, p. d. (Res. Rectoral 25.01.2005), el vicerector d'Ordenació Acadèmica i Professorat: Jesús Pradells Nadal.
ANNEX I
Concurs nombre: CA042
Nombre de places: Una
Cos a què pertany la plaça: Professor Titular d'Universitat (DF02567)
Àrea de coneixement: Fonaments de l'Anàlisi Econòmica
Departament: Fonaments de l'Anàlisi Econòmica
Activitats a realitzar: Docència i investigació en "Microeconomia"
Concurs nombre: CA043
Nombre de places: Una
Cos a què pertany la plaça: Professor Titular d'Universitat (DF02603)
Àrea de coneixement: Física Aplicada
Departament: Física Aplicada
Activitats a realitzar: Docència en Física (1er curs de Biologia), investigació en Modelització a nivell atòmic de materials i col·laboració en les activitats del Departament
Concurs nombre: CA044
Nombre de places: Una
Cos a què pertany la plaça: Professor Titular d'Universitat (DF02604)
Àrea de coneixement: Traducciò i Interpretaciò
Departament: Traducciò i Interpretaciò
Activitats a realitzar: Introducció a la traducció jurídic- administrativa I (A-B/B/A Anglès) i Terminologia II (Anglès)ANNEX IV
CONCURS Nº: CA042
Nº DE PLAÇA: DF02567
CATEGORÍA DE LA PLAÇA: Professor Titular d'Universitat
ÀREA DE CONEIXEMENT: Fonaments de l'Anàlisi Econòmica
COMISSIÓ TITULAR
PRESIDENT: Carmen Herrero Blanco, Catedrática de Universidad de la Universidad de Alicante
SECRETARI: Joel Sandonís Díez, Profesor Titular de Universidad de la Universidad de Alicante
VOCAL: Iñigo Iturbe-Ormaeche Cortajarena, Profesor Titular de Universiad de la Universidad de Alicante
VOCAL: Ramón Faulí Oller, Profesor Titular de Universidad de la Universidad de Alicante
VOCAL: Juan Mora López, Profesor Titular de Universidad de la Universidad de Alicante
COMISSIÓ SUPLENT
PRESIDENT: José Alcalde Pérez, Catedrático de Universidad de la Universidad de Alicante
SECRETARI: Javier López Cunyat, Profesor Titular de Universidad de la Universidad de Alicante
VOCAL: Mª Dolores Collado Vindel, Profesora Titular de Universidad de la Universidad de Alicante
VOCAL: José Ángel Silva Reus, Profesor Titular de Universidad de la Universidad de Alicante
VOCAL: Giovanni Ponti, Profesor Titular de Universidad de la Universidad de Alicante
CONCURS Nº: CA043
Nº DE PLAÇA: DF02603
CATEGORÍA DE LA PLAÇA: Professor Titular d'Universitat
ÀREA DE CONEIXEMENT: Física Aplicada
COMISSIÓ TITULAR
PRESIDENT: José Antonio Vallés Abarca, Catedrático de Universidad de la Universidad de Alicante
SECRETARI: Isabel abril Sánchez, Catedrática de Universidad de la Universidad de Alicante
VOCAL: Albert Gras Martí, Catedrático de Universidad de la Universidad de Alicante
VOCAL: Anna Serra Tort, Catedrática de Universidad de la Universidad Politécnica de Catalunya
VOCAL: Juan José Jiménez Rodríguez, Profesor Titular de Universidad de la Universidad Complutense
COMISSIÓ SUPLENT
PRESIDENT: Francisco Sánchez Quesada, Catedrático de Universidad de la Universidad Complutense
SECRETARI: Mario Pardo Casado, Profesor Titular de Universidad de la Universidad de Alicante
VOCAL: José Moisés Villalvilla Soria, Profesor Titular de Universidad de la Universidad de Alicante
VOCAL: Adolfo Celdrán Mallol, Profesor Titular de Universidad de la Universidad de Alicante
VOCAL: Miguel Sancho Ruiz, Profesor Titular de Universidad de la Universidad Complutense
CONCURS Nº: CA044
Nº DE PLAÇA: DF02604
CATEGORÍA DE LA PLAÇA: Professor Titular d'Universitat
ÀREA DE CONEIXEMENT: Traducciò i Interpretaciò
COMISSIÓ TITULAR
PRESIDENT: Fernando Navarro Domínguez, Catedrático de Universidad de la Universidad de Alicante
SECRETARI: Javier Franco Aixela, Profesor Titular de Universidad de la Universidad de Alicante
VOCAL: Africa Vidal Claramonte, Catedrática de Universidad de la Universidad de Salamanca
VOCAL: Anabel Borja Albi, Profesora Titular de Universidad de la Universidad Jaume I
VOCAL: Ovidio Carbonell Cortés, Profesor Titular de Universidad de la Universidad de Salamanca
COMISSIÓ SUPLENT
PRESIDENT: Pamela Faber Benitez, Catedrática de Universidad de la Universidad de Granada
SECRETARI: Cynthia Giambruno, Profesora Titular de Universidad de la Universidad de Alicante
VOCAL: Gloria Corpas Pastor, Profesora Titular de Universidad de la Universidad de Málaga
VOCAL: Josep M. Marco Borillo, Profesor Titular de Universidad de la Universidad Jaume I
VOCAL: Roberto Mayoral Asensio, Profesor Titular de Universidad de la Universidad de Granada
ANNEX V
Criteris específics de valoració
CONCURS Nº: CA042
Nº DE PLAÇA: DF02567
CATEGORÍA DE LA PLAÇA: Professor Titular d'Universitat
ÀREA DE CONEIXEMENT: Fonaments de l'Anàlisi Econòmica
- Investigació: 40%. Es valoraran:
- Publicacions d'àmbit internacional en la matèria del perfil de la plaça
- Integració en la comunitat científica internacional, acreditada amb assistències a congressos, seminaris impartits i semblants.
- Docència: 40%. Es valoraran:
- Docència impartida en primer i segon cicle, així com les avaluacions externes.
- Docència impartida en tercer cicle i col'laboració en la direcció de tesines i tesis doctorals.
- Cursos de tercer cicle impartits en altres universitats.
- Gestió: 10%. Es valoraran:
- Treballs de gestió realitzats al si dels Departaments, Facultats o Rectorats.
- Tasques de gestió relacionades amb associacions acadèmiques vinculades a l'àrea.
- Altres: 10%. Es valoraran:
- Col'laboració en tasques editorials en revistes científiques vinculades a l'àrea.
- Altres aspectes que puguen considerar-se rellevants en relació amb el perfil de la plaça.
CONCURS Nº: CA043
Nº DE PLAÇA: DF02603
CATEGORÍA DE LA PLAÇA: Professor Titular d'Universitat
ÀREA DE CONEIXEMENT: Física Aplicada
- Investigació: 40%.
- Activitat investigadora desenrotllada i direcció d'equips d'investigació i de tesis doctorals.
- Docència: 40%
- Participació en activitats d'avaluació docent i innovació pedagògica
- Gestió: 10%
- Participació en activitats per a programar activitats docents i investigadores
- Altres Mèrits: 10%
- Coneixements de valencià i altres idiomes
CONCURS Nº: CA044
Nº DE PLAÇA: DF02604
CATEGORÍA DE LA PLAÇA: Professor Titular d'Universitat
ÀREA DE CONEIXEMENT: Traducciò i Interpretaciò
- Investigació: 40%.
- Publicacions relacionades amb l'activitat docent i investigadora de la plaça
- Participació en Projectes d'investigació
- Participació en Congressos
- Beques, ajudes i estades de postgrau
- Altres
- Docència: 40%
- Experiència docent en les matèries perfil de la plaça
- Participació en activitats orientades a la formació docent i millora pedagògica (cursos, seminaris, congressos, etc.)
- Participació en Projectes d'innovació docent
- Gestió: 10%
- Càrrecs acadèmics
- Coordinació i direcció d'activitats de difusió científica, cursos, etc. (Gestió de I+D)
- Altres
- Altres mèrits: 10%
- Experiència professional en activitats relacionades amb el perfil de la plaça
- Cursos de postgrau, seminaris, etc. d'especialització rebuts
- Participació en comitès i representacions internacionals
- Coneixement de valencià